Simptome Covid-19 la care nu te-ai gândit. Virusul poate afecta și pielea, spun dermatologii.
Dermatologii din întreaga lume adună date despre simptome Covid-19 care ar fi fost trecute cu vederea până acum. Afecţiuni ale pielii, de la erupţii cutanate până la "pseudo-degerături“ pot fi posibile simptome ale coronavirusului. Peste 100 de cazuri de umflături şi vânătăi au fost înregistrate într-un registru de simptome ale Covid-19 al Academia Americane de Dermatologie.
Te-ai gândit vreodată că diverse
afecțiuni ale pielii pot ascunde infectarea cu noul coronavirus? Deşi e nevoie
de mai multe cercetări, tot mai multe rapoarte de caz şi studii preliminare
sugerează că SARS-CoV-2, virusul care provoacă Covid-19, poate afecta şi
pielea.Multe afecţiuni virale, inclusiv
varicela, rujeola şi mononucleoza, sunt însoţite de erupţii cutanate, ele fiind
rezultatul răspunsului inflamator al organismului în timp ce combate infecţia.La sfârşitul lunii martie, un medic italian descria
afecţiunile pielii care au afectat aproximativ 20% din 88 de pacienţi Covid-19
analizaţi în Lombardia, Italia: cei mai mulţi dintre ei aveau o erupţie roşie
în zona trunchiului, iar alții aveau bășici asemănătoare varicelei. Apoi, la
începutul lui aprilie, peste 400 de dermatologi francezi anunțau că unii dintre
cei suspecți de infecţie cu Covid-1 aveau simptome ale pielii, inclusiv
urticarie, erupţii roşii şi leziuni care semănau cu degerăturile la
extremităţi. În SUA, "pseudo-degerăturile“ descrise de
dermatologii francezi au fost supranumite "degete de Covid“.Din păcate, nu poți afla concret dacă afecțiunile pielii au legătură clară cu coronavirusul, însă specialiştii spun că dacă ai afecţiuni neobişnuite ale pielii ar trebui să utilizezi telemedicina pentru a consulta un dermatolog, iar astfel va putea fi stabilit dacă acestea pot fi legate de Covid-19.Sursă foto: Profimedia.